จีนให้เงินรางวัลสำหรับผู้รายงานเว็บลามก
นักศึกษาคนหนึ่งในจีนได้รับเงินรางวัล 10000 หยวน (ราว 48000 บาท) จากรัฐบาล จากการช่วยเหลือรัฐบาลในการปราบปรามสื่อลามกอนาจารบนอินเทอร์เน็ตสื่อของรัฐบาลจีนระบุว่า นักศึกษาคนดังกล่าวมาจากมณฑลชานซี เขาเป็นผู้รายงานต่อรัฐบาลว่ามีเว็บไซต์ 32 เว็บที่มีภาพลามกอนาจาร ทำให้เขากลายเป็นผู้ชนะการประกวดในระดับประเทศ ที่รัฐบาลจัดให้ผู้ใช้อินเทอร์เน็ตแข่งกันแจ้งแหล่งเว็บไซต์ลามกอนาจาร ซึ่งจัดเป็นหนึ่งในโครงการขจัดเว็บลามกอนาจารจากอินเทอร์เน็ตและโทรศัพท์มือถือของรัฐบาลจีน โดยมีเงินรางวัลให้ตั้งแต่ 1000 หยวน ถึง 2000 หยวน สำหรับผู้ที่แจ้งเบาะแสโดยตั้งแต่วันที่ 4 ธ.ค. 2552 ถึง 4 ม.ค. 2553 มีการรายงานเว็บไซต์ภาพลามกอนาจาร 61982 เว็บไซต์ มีเว็บที่เข้าข่าย 58614 เว็บไซต์ โดยในปี 2552 มีผู้ถูกจับกุมจากการกวาดล้างสื่อลามกอนาจารทางอินเทอร์เน็ตในจีนถึง 5000 รายจีนถือเป็นประเทศที่การใช้อินเทอร์เน็ตขยายตัวเพิ่มขึ้นเรื่อยๆ จนในปัจจุบันนับเป็นประเทศที่มีประชากรในโลกออนไลน์มากที่สุดในโลก โดยมีผู้ใช้อินเทอร์เน็ตอย่างน้อย 338000000 รายทางรัฐบาลจีนยังคงอาศัยมาตรการการเซ็นเซอร์อินเทอร์เน็ตอย่างเข้มงวดเพื่อควบคุมสิ่งที่รัฐบาลเรียกว่าเป็นเนื้อหาที่ไม่เหมาะสมเช่น ภาพโป๊และความรุนแรง โดยระบบที่เรียกว่า เดอะ เกรท ไฟร์วอลล์ ออฟ ไชน่า (the Great Firewall of China)นักศึกษาผู้ชนะการแข่งรายงานเว็บโป๊กล่าวว่า ก่อนหน้านี้เขามีผลการเรียนดีพอที่จะเข้าสู่มหาวิทยาลัยที่ดีได้ แต่เนื่องจากอิทธิพลของเว็บโป๊จากอินเทอร์เน็ตทำให้เขาเข้าศึกษาได้เพียงระดับวิทยาลัยหลักสูตรสองปี (junior college) ซึ่งนอกจากรางวัลชนะเลิศในระดับประเทศแล้ว เขายังได้รับเงินรางวัลจากกองเซนเซอร์ในระดับท้องถิ่นเช่น ของเมืองปักกิ่ง เทียนจิน รวมถึงมณฑลเหอเป่ย และไห่หนาน ด้วยแปลและเรียบเรียงจากChina rewards student for porn-surfing AFP 11-01-2010Govt reward for reporting porn websites Peoples Daily 07-01-2009
นักศึกษาคนหนึ่งในจีนได้รับเงินรางวัล 10000 หยวน (ราว 48000 บาท) จากรัฐบาล จากการช่วยเหลือรัฐบาลในการปราบปรามสื่อลามกอนาจารบนอินเทอร์เน็ต สื่อของรัฐบาลจีนระบุว่า นักศึกษาคนดังกล่าวมาจากมณฑลชานซี
การเซ็นเซอร์,จีน,อินเทอร์เน็ต,เว็บลามก